18/09/2009 | Administración LocalMunicipal
Teo
Edicto de aprobación definitiva da Ordenanza fiscal reguladora do prezo público pola realización de actividades educativas do Concello de Teo.

O Pleno da Corporación municipal, en sesión celebrada o día 27 de maio de 2009, aprobou inicialmente a Ordenanza fiscal reguladora do prezo público pola realización de actividades educativas. O expediente e a ordenanza estiveron expostos ó público mediante anuncios inseridos no taboleiro de anuncios do Concello e no Boletín Oficial da Provincia n.º 144 do 25 de xuño de 2009, polo prazo de 30 días. Rematados os prazos de información pública, sen que se producira ningunha reclamación, faise pública a automática aprobación definitiva da devandita ordenanza fiscal, así como o texto íntegro da mesma, en cumprimento do disposto no artigo 17.2 do Real Decreto Lexislativo 2/2004, de 5 de marzo, que aproba o texto refundido da Lei Reguladora das Facendas Locais. Teo, 7 de setembro de 2009. O alcalde Martiño Noriega Sánchez ORDENANZA REGULADORA DO PREZO PÚBLICO POLA REALIZACION DE ACTIVIDADES EDUCATIVAS ARTIGO 1.–FUNDAMENTO E NATUREZA. De conformidade co previsto nos artigos 127 e 41 a 47 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, o Concello de Teo establece o prezo público pola realización de actividades educativas, que se rexerá pola presente ordenanza, e, no seu defecto, polo citado Real Decreto Lexislativo 2/2004. ARTIGO 2.–CONCEPTO. O prezo público regulado nesta ordenanza constitúe unha prestación patrimonial de carácter público que se satisfará polos usuarios que sexan beneficiarios das actividades e/ou servizos recollidas no artigo 4 desta ordenanza. ARTIGO 3.–OBRIGADOS Ó PAGO. Están obrigados ó pago do prezo público as persoas físicas, xurídicas ou entidades que se beneficien dos servizos e actividades contemplados no artigo 4 desta ordenanza. ARTIGO 4.–CONTÍA. Os prezos públicos esixiranse de acordo co seguinte cadro de tarifas: A) SERVIZO “TEO MADRUGA”: ARTIGO 5.–OBRIGA DE PAGO E PRAZOS DE PAGO.1. A obriga de pago xurdirá con carácter xeral cando se inicie a prestación dos servizos correspondentes, e cando estes teñan carácter periódico, o día primeiro de cada mes en que se presten os servizos. Non obstante, cando por causas non imputables ó demandante do servizo, este non se prestase, procederase á devolución do importe efectivamente aboado.2. Prazos de pago do servicio “Teo madruga”: a) Os usuarios fixos, unha vez solicitada a correspondente alta no servizo, deberán ingresar en concepto de depósito previo, dentro dos dez días seguintes, a cantidade mensual correspondente en concepto de cota do mes corrente, de acordo cas contías previstas no apartado anterior. En caso de que a solicitude de alta tivera lugar máis alá do día quince de cada mes, a primeira cota mensual a abonar verase reducida nun 50 %. As cotas mensuais posteriores deberán ser ingresadas dentro dos dez primeiros días naturais de cada mes. b) Os usuarios ocasionais do servizo deberán ingresar en concepto de depósito previo, o importe das tarifas correspondentes en función do número de días para os que soliciten o uso do servicio. Os usuarios ocasionais estarán obrigados a entregar ao responsable municipal designado ao efecto polo Concello en cada comedor, o xustificante de pago por cada día que fagan uso do servicio. ARTIGO 6.–PROCEDEMENTO DE APREMIO. As débedas por impago dos prezos contemplados nesta ordenanza esixiranse polo procedemento de constrinximento de acordo co disposto nos artigos 10.1 e 46.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. ARTIGO 7.–DELEGACIONS. De acordo co disposto no artigo 47 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, o establecemento de novos prezos ou tarifas, así como a modificación das existentes delégase na Xunta de Goberno Local do Concello. DISPOSICION DERRADEIRA. A presente ordenanza fiscal entrará en vigor a partir do día seguinte ó da súa publicación no Boletín Oficial da Provincia, e manterá a súa vixencia indefinidamente en tanto non sexa modificada ou derrogada expresamente.” Teo, 7 de setembro de 2009. O alcalde Martiño Noriega Sánchez